Raja Nazhatul Shima

Duli Yang Teramat Mulia Raja Puan Besar Perak Raja Nazhatul Shima binti Almarhum Sultan Idris Iskandar Al-Mutawakkil Alallahi Shah (diputerakan pada ) atau lebih dikenali dengan panggilan Ku Dottie merupakan anakanda pertama dan puteri sulung kepada Almarhum Paduka Seri Sultan Idris Shah dan Almarhumah Raja Perempuan Muzwin.

Pendidikan
Raja Nazhatul Shima mendapat pendidikan awal di sekolah dari tahun 1958 hingga 1962. Baginda telah bersekolah di Sekolah Perempuan Teluk Intan dan Sekolah Covent Teluk Intan.

Pada 22 Oktober 1963, ayahanda Ku Dottie telah dilantik sebagai Sultan Perak yang ke-33 dan baginda kemudiannya telah berpindah ke Istana Iskandariah, Bukit Chandan, Kuala Kangsar, Perak serta menyambung pelajaran di Goverment English School di Kuala Kangsar. Baginda amat cemerlang dalam pelajaran sehingga melayakkan baginda untuk meneruskan pelajaran di Kolej Tunku Kurshiah di Seremban, Negeri Sembilan.

Pada tahun 1968, Ku Dottie juga telah melanjutkan pelajaran di Upper Chine School, Shanklin, Isle of Wight sehingga ke peringkat tingkatan enam. Seterusnya baginda telah mengambil Kursus Asas dalam jurusan seni di Hornsey college of Art dan baginda terus menyambung pengajian dalam bidang Senibina dalaman di Chelsea College of Art, London hingga berjaya mendapat Diploma L.C.A (London Certificate In Art And Design) dan menjadi Ahli bagi Society of Industry Artist and Desingner (S.I.A.D).

Perkahwinan
Ku Dottie telah mendirikan rumah tangga di Istana Iskandariah pada 16 September 1972 dengan seorang hartawan yang terkenal dari Singapura iaitu Allahyarham Syed Omar Alsagoff (dilahirkan pada 18 Ogos 1937 di Singapura). Hasil perkahwinan ini, baginda telah dikurniakan 6 orang putera.

Pada 12 Januari 2019, Ku Dottie telah berkahwin sekali lagi dengan DYTM Raja Muda Perak, Raja Jaafar di Istana Riswin setelah kematian suami baginda Dato' Syed Omar Alsagoff pada 2017. Sebelum ini, baginda berdua telah kehilangan pasangan mereka pada tahun 2017.

Selepas pernikahan keduanya, baginda seterusnya dikurniakan gelaran Duli Yang Teramat Mulia Raja Puan Besar Perak Darul Ridzuan.

Kerabat dan Keluarga 
Bersama Dato' Syed Omar Alsagoff (18 Ogos 1936 - 2 Febuari 2017), mereka telah dikurniakan enam orang cahaya mata.

Kurniaan Darjah Kebesaran

  : 
  Darjah Kerabat Johor Yang Amat Dihormati Pangkat Kedua (D.K. II) (2021)
  : 
 50px Darjah Seri Paduka Cura Si Manja Kini (S.P.C.M.) membawa gelaran Dato' Seri
 Jaksa Pendamai  (J.P)
  : 
  Darjah Sri Sultan Ahmad Shah Pahang (S.S.A.P.) membawa gelaran Dato' Sri (2018)

Nama Penuh Raja Nazhatul Shima berserta gelaran rasmi ialah.

Duli Yang Teramat Mulia Raja Nazhatul Shima Binti Almarhum Sultan Idris Iskandar Al-Mutawakkil Alallahi Shah, DK II (Johor), SPCM, SSAP, JP, Raja Puan Besar Perak Darul Ridzuan

Panggilan dan gelaran

 28 Februari 1952 - 5 Januari 1963: Yang Mulia Raja Nazhatul Shima binti Raja Idris Shah
 5 Januari 1963 - 16 September 1972: Yang Amat Mulia Raja Nazhatul Shima binti Sultan Idris Iskandar Al-Mutawakkil Alallahi Shah
 16 September 1972 - 31 Januari 1984: Yang Amat Mulia Raja Nazhatul Shima binti Sultan Idris Iskandar Al-Mutawakkil Alallahi Shah, Raja Puan Mahkota Perak
 31 Januari 1984 - 12 Januari 2019: Yang Amat Mulia Raja Nazhatul Shima binti Almarhum Sultan Idris Iskandar Al-Mutawakkil Alallahi Shah, Raja Puan Mahkota Perak
 12 Januari 2019 - kini: Duli Yang Teramat Mulia Raja Nazhatul Shima Binti Almarhum Sultan Idris Iskandar Al-Mutawakkil Alallahi Shah, Raja Puan Besar Perak Darul Ridzuan

Keturunan

Lihat juga
 Perak

Rujukan

Kelahiran 1952
Kerabat diraja Perak
Orang hidup
Penerima Darjah Kerabat Johor Yang Amat Dihormati Pangkat Kedua
Penerima Darjah Sri Sultan Ahmad Shah Pahang
Penerima Darjah Seri Paduka Cura Si Manja Kini
Orang Malaysia berketurunan Melayu
Orang Malaysia berketurunan Cina